Temeljem Odluke Gradonačelnika Grada Poreča-Parenzo KLASA: 024-01/25-01/258, URBROJ: 2163-6-09/01-25-2 od 09. srpnja, 2025. godine, Grad Poreč-Parenzo objavljuje

**JAVNI NATJEČAJ**

1. Izlaže se prodaji nekretnina u vlasništvu Grada Poreča-Parenzo i to:

|  |  |  |  |  |
| --- | --- | --- | --- | --- |
| Katastarska čestica | Katastarska općina | Naselje | Ukupna površina u m2 | Ukupna početna cijena uEurima |
| 56/3 | Fuškulin | Fuškulin | 207 | 17.800,00 |

1. Pravo podnošenja ponuda imaju fizičke osobe, državljani Republike Hrvatske i pravne osobe sa sjedištem u Republici Hrvatskoj.

Pravo podnošenja ponuda imaju i strani državljani i pravne osobe sukladno odredbama članka 354. do 358. a Zakona o vlasništvu i drugim stvarnim pravima (NN br. 91/96., 68/98., 137/99., 22/00., 73/00., 129/00., 114/01., 79/06., 141/06., 146/08., 38/09., 153/09., 143/12., 152/14., 81/15. i 94/17.).

1. Na ime jamčevine ponuditelji su dužni uplatiti iznos od 10% od početne cijene nekretnine iz točke 1. ovog javnog natječaja za koju daju ponudu. Jamčevina se uplaćuje na žiro račun Grada Poreča-Parenzo, kod Privredne banke Zagreb d.d. broj HR1323400091834800003, poziv na broj 68 7757 -OIB, sa naznakom: „Jamčevina za sudjelovanje na javnom natječaju za kupnju k.č.br. 56/3, k.o. Fuškulin u vlasništvu Grada Poreča-Parenzo“.

Izabranom najpovoljnijem ponuditelju jamčevina se uračunava u kupoprodajnu cijenu. Ponuditeljima koji ne budu izabrani kao najpovoljniji, jamčevina se vraća u roku od 15 (petnaest) dana od dana donošenja konačne odluke o ovom javnom natječaju.

1. Najpovoljnijim ponuditeljem smatra se onaj koji ponudi najveći iznos kupoprodajne cijene za nekretninu na koju se odnosi njegova ponuda.

Najpovoljniji ponuditelj dužan je podmiriti trošak izrade elaborata procjene nekretnine u iznosu od 500,00 eura.

Izabrani najpovoljniji ponuditelj (kupac) dužan je iznos kupoprodajne cijene, umanjen za iznos uplaćene jamčevine, uplatiti na žiro račun Grada Poreča-Parenzo iz točke 3. ovog javnog natječaja.

Kupac može kupoprodajnu cijenu platiti na jedan od sljedeća dva načina:

1. uplatom ukupne kupoprodajne cijene u roku od najdulje 30 (trideset) dana od dana zaključenja kupoprodajnog ugovora. Ukoliko kupac ne plati ugovorenu kupoprodajnu cijenu u roku od 30 (trideset) dana od dana zaključenja kupoprodajnog ugovora, Grad Poreč-Parenzo ima pravo raskinuti ugovor, a uplaćenu jamčevinu zadržati;
2. obročnom otplatom ukupne kupoprodajne cijene u najviše 36 (tridesetšest) obroka uz godišnju kamatnu stopu od 7%, sukladno otplatnom planu koji će činiti sastavni dio kupoprodajnog ugovora. Ukoliko kupac dođe u zakašnjenje s otplatom pojedinog obroka utvrđenog otplatnim planom plaća zakonsku zateznu kamatu od dana proteka roka za uplatu tog obroka do dana njegova plaćanja. Kupac može do datuma predviđenog za otplatu posljednjeg obroka utvrđenog otplatnim planom uvijek isplatiti odjednom ostatak ugovorene kupoprodajne cijene. Taj ostatak se otplaćuje čist, bez ugovornih kamata i bez troškova. Ukoliko kupac ne plati ugovorenu kupoprodajnu cijenu po proteku 60 (šezdeset) dana od proteka roka za uplatu posljednjeg obroka utvrđenog otplatnim planom Grad Poreč-Parenzo ima pravo raskinuti ugovor a ukupno primljeni iznos umanjen za iznos jamčevine vratiti Kupcu.
3. Zemljište izloženo prodaji kupuje se po sistemu „viđeno-kupljeno“.

6. Pisana ponuda mora sadržavati:

1. za fizičke osobe - ime, prezime, adresu, OIB;
2. za pravne osobe - naziv tvrtke, adresu sjedišta, OIB, ime i prezime osobe ovlaštene za zastupanje;
3. podatke o zemljištu za koje se daje ponuda;
4. iznos ponuđene cijene;
5. jedan od načina plaćanja sukladno točki 4. ovog javnog natječaja;
6. izjavu o prihvaćanju svih uvjeta ovog javnog natječaja, ovjerenu kod javnog bilježnika u Republici Hrvatskoj;
7. dokaz da ponuditelj nema duga prema Gradu Poreču-Parenzo;
8. broj računa i naziv banke ponuditelja za povrat jamčevine.

Uz ponudu ponuditelji su dužni priložiti:

1. dokaz o državljanskom statusu, u izvorniku ili preslici ( za fizičke osobe);
2. dokaz o registraciji, u izvorniku ili u ovjerenom presliku, ne stariju od 6 mjeseci (za pravne osobe);
3. dokaz o uplaćenoj jamčevini, u izvorniku;
4. punomoć osobe ovlaštene za zastupanje (ako ponuditelja zastupa punomoćnik), u izvorniku.
5. Pisane ponude predaju se putem pošte ili osobno u prijamnu pisarnicu Grada Poreča-Parenzo, O. m. Tita br. 4, u zatvorenoj omotnici s naznakom “Javni natječaj za kupnju nekretnine k.č.br. 56/3, k.o. Fuškulin, u vlasništvu Grada Poreča-Parenzo – ne otvaraj”.
6. Rok za podnošenje pisanih ponuda je 8 (osam) dana od dana objave javnog natječaja na oglasnoj ploči Grada Poreča-Parenzo i obavijesti o tome na stranicama Grada Poreča-Parenzo ([www.porec.hr](http://www.porec.hr)) te počinje teći sljedećeg dana od dana objave.
7. Sve stručne poslove u vezi ovog javnog natječaja provodi Upravni odjel za prostorno planiranje i zaštitu okoliša Grada Poreča-Parenzo.

Zakašnjele, nepotpune i neodređene ponude, kao i one s ponuđenom cijenom nižom od početne cijene, neće se uzeti u razmatranje.

1. O rezultatima javnog natječaja ponuditelji će biti obaviješteni nakon donošenja konačne odluke o javnom natječaju, koju donosi gradonačelnik Grada Poreča-Parenzo.
2. Gradonačelnik Grada Poreča-Parenzo zadržava pravo poništiti javni natječaj za sve ili pojedino zemljište, bez obveze da ponuditeljima obrazlaže razloge poništenja javnog natječaja.

**Gradonačelnik**

Loris Peršurić